Markus Gähler

Markus Gähler (født 26. mars 1966, død 11. mai 1997 i Walzenhausen) var en sveitsisk skihopper og trener fra Lutzenberg.Appenzellische Jahrbücher: Markus Gähler, Lutzenberg 1966-1997 (minneord, skrevet av Rolf Niederer) Han konkurrerte internasjonalt i årene 1983-1993.

I OL i 1992 ble han nummer 35 i storbakken i Courchevel, 44 av 58 deltakere i normalbakken, og han var på det sveitsiske laget som fikk 8.-plass i lagkonkurransen. Samme år ble han nummer 23 i VM i skiflyging i Harrachov. Han greide aldri å komme blant de 15 beste i verdenscuprenn og ta verdenscuppoeng, best var 23.-plassen i skiflygings-VM i Harrachov 22. mars 1992, som også inngikk i verdenscupen. Gähler deltok tre ganger i den tysk-østerrikske hoppuka. Sesongen 1989/90 ble han nummer 5 sammenlagt i europacupen.

Sammenlagtplasseringer i Hoppuka:
 År 1986/87 1987/88 1991/92 Plassering 81 139 43

Markus Gähler la opp som skihopper etter en skuffende sesong 1992/93, men ble ansatt som assistenttrener på det sveitsiske hopplandslaget. I tillegg til trenerjobben var han brannmann i Lutzenberg. Han ble utnevnt til hovedtrener for hopplandslaget i april 1997. Bare en måned senere omkom han under slukking av en brann i nabokommunen Walzenhausen.

 Referanser 

 Kilder 
 Adam Kwieciński: Hoppresultater Markus Gahler (besøkt 21. mars 2016)

 Eksterne lenker 


Kategori:Sveitsiske skihoppere
Kategori:Skihopptrenere
Kategori:Skihoppere under Vinter-OL 1992
Kategori:Deltakere for Sveits under Vinter-OL 1992
Kategori:Personer fra kanton Appenzell Ausserrhoden
Kategori:Brannkonstabler